**Procedura de implementare a schemei de ajutor de minimis prevăzută în cadrul Programului naţional multianual de microindustrializare**

#### Obiectivul programului:

1. Obiectivul Programului naţional multianual de microindustrializare îl constituie susţinerea investiţiilor în sectoarele economice prioritare stabilite prin prezenta procedură, creşterea volumului de activitate şi a competitivităţii IMM din aceste sectoare, promovarea producției interne și a conceptului “Fabricat în România”.
2. Programul este implementat de către Ministerul Economiei, Antreprenoriatului și Turismului (MEAT) prin intermediul Agențiilor pentru Întreprinderi Mici și Mijlocii (AIMM), în conformitate cu prevederile Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, precum şi ale OUG nr. 59/2023 privind stabilirea unor măsuri la nivelul administrației publice centrale, cu modificările şi completările ulterioare.

(3) Programul se implementează în baza unei scheme transparente de ajutor de minimis, schema se aplică pe întreg teritoriul României, în toate cele 8 regiuni de dezvoltare. Acordarea ajutoarelor de minimis în cadrul Programului se va face numai cu respectarea criteriilor privind ajutorul de minimis prevăzute de Regulamentul CE nr. 1.407/2013 privind aplicarea art.107 şi 108 din Tratatul privind funcționarea Uniunii Europene ajutoarelor de minimis, publicat în Jurnalul Oficial al Uniunii Europene nr. L352/24.12.2013, cu modificările și completările ulterioare.

(4) Prezenta schemă nu intră sub incidenţa obligaţiei de notificare către Comisia Europeană, în conformitate cu prevederile Regulamentului CE nr. 1.407/2013 privind aplicarea art.107 şi 108 din Tratatul privind funcționarea Uniunii Europene ajutoarelor de minimis, cu modificările și completările ulterioare.

#### Valabilitatea schemei de ajutor de minimis și Bugetul

**2.1.** (1) Schema este valabilă de la data publicării ordinului de aprobare a prezentei proceduri de implementare în Monitorul Oficial al României și până la 31 decembrie 2027, iar plățile în cadrul schemei de minimis vor fi efectuate până la 31 decembrie 2028.

(2) Având în vedere că prevederile în vigoare ale Regulamentului (UE) nr. 1407/2013 sunt valabile până la data de 31 decembrie 2023, Ministerul Economiei, Antreprenoriatului și Turismului, în calitatea sa de furnizor al schemei de ajutor de minimis, se obligă să actualizeze prezenta schemă conform reglementărilor europene privind ajutorul de minimis în vigoare după data de 31 decembrie 2023 și să solicite în prealabil avizul Consiliului Concurenței asupra respectivelor modificări.

(3) Toate ajutoarele de minimis acordate beneficiarilor de proiecte, în baza prezentei scheme de minimis, vor respecta condițiile stabilite de reglementările europene privind ajutorul de minimis aplicabile la acel moment.

**2.2** (1) Bugetul alocat prin Legea nr. 368/2022 de aprobare a bugetului de stat pentru implementarea măsurii în anul 2023 este de 85.000.000 lei;

(2) **N**umărul estimat de beneficiari pentru anul 2023 este de 170.

#### Beneficiarii de ajutor de minimis în cadrul Programului

**3.1. (1)** Întreprinderea unică include toate întreprinderile între care există cel puţin una dintre relaţiile următoare:

(a) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;

(b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

(c) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

(d) o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.

Întreprinderile care întrețin, prin intermediul uneia sau a mai multor întreprinderi, relațiile la care se face referire mai sus sunt considerate întreprinderi unice.

(2) În sensul Regulamentului Comisiei nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, cu modificările și completările ulterioare, noțiunea de întreprindere unică stabilește cuantumul ajutorului de minimis de care poate beneficia aplicantul.

**3.2** Pot beneficia de prevederile Programului societățile (microîntreprinderi, întreprinderi mici și întreprinderi mijlocii) care îndeplinesc cumulativ, la data înscrierii în program, următoarele criterii de eligibilitate:

1. sunt înregistrate conform Legii nr. 31/1990 privind societățile, republicată, cu modificările și completările ulterioare, sau în baza Legii nr. 1/2005 privind organizarea și funcționarea cooperației sau în baza Ordonanței de Urgență a Guvernului României nr. 6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, cu modificările și completările ulterioare;
2. sunt microîntreprinderi, întreprinderi mici sau întreprinderi mijlocii, conform prevederilor Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, care transpune în legislaţia naţională Recomandarea CE nr. 361 din data 6 mai 2003, publicată în Jurnalul Oficial al UE nr. L124 din data de 20 mai 2003 (au până la 249 de angajaţi şi realizează o cifră de afaceri anuală netă de până la 50 milioane euro sau deţin active totale de până la 43 milioane euro, echivalent în lei).
3. sunt înființate cel târziu la data de 31.12.2020;
4. persoanele care au calitatea de asociaţi sau acţionari și care deţin mai multe societăţi nu pot aplica în cadrul prezentului program decât cu o singură societate;
5. au capital social integral privat, sunt înregistrate la Oficiul Național al Registrului Comerțului, au sediul social/punct de lucru și își desfășoară activitatea pe teritoriul României;
6. sunt considerate întreprinderi autonome, legate sau partenere;
7. desfășoară o activitate autorizată de producție într-unul din sectoarele eligibile. Activitatea pentru care se solicită finanțare este autorizată la Oficiul Național al Registrului Comerțului cu cel puțin 12 luni înainte de data înscrierii în program, conform art. 15 din Legea nr. 359/2004 privind simplificarea formalităților la înregistrarea în Registrrul Comerțului a persoanelor fizice, asociațiilor familiale și persoanelor juridice, înregistrarea fiscală a acestora, precum și la autorizarea funcționării persoanelor juridice, cu modificările și completările ulterioare. Solicitarea finanțării se face pe un singur cod CAEN;
8. nu au datorii la bugetul general consolidat, atât pentru sediul social, cât și pentru toate punctele de lucru, la momentul semnării acordului de finanțare. Solicitanții care au datorii eșalonate nu sunt eligibili în cadrul programului;
9. (1) Nu au depăşit plafonul de minimis de 200.000,00 Euro pe durata a trei exerciţii financiare consecutive pentru o întreprindere unică, aşa cum este aceasta definită de Regulamentul UE nr. 1407/2013 al Comisiei din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, cu modificările și completările ulterioare, şi 100.000 Euro pe durata a trei exerciţii financiare pentru beneficiarii care desfăşoară activităţi de transport de mărfuri în contul terţilor sau contra cost. Plafoanele se aplică indiferent de forma ajutorului de minimis sau de obiectivul urmărit şi indiferent dacă ajutorul este acordat din fonduri de la bugetul de stat sau din fonduri comunitare.

(2) În cazul în care, prin acordarea unor noi ajutoare de minimis, s-ar depăși plafonul maxim menționat la lit. i alin. (1) după caz, întreprinderea poate beneficia[[1]](#footnote-1), dacă solicită acest lucru, de prevederile prezentei scheme de ajutor de minimis doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon.

(3) În cazul fuziunilor sau al achiziţiilor, atunci când se stabileşte dacă un nou ajutor de minimis acordat unei întreprinderi noi sau întreprinderii care face achiziţia depăşeşte plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziţie rămân legal acordate.

(4) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte.

(5) Ajutorul de minimis acordat prin prezenta măsură poate fi cumulat cu ajutoarele de minimis acordate în conformitate cu Regulamentul (UE) nr. 360/2012[[2]](#footnote-2) al Comisiei, în limita plafonului stabilit în regulamentul respectiv.

(6) Ajutoarele de minimis pot fi cumulate cu ajutoare de minimis acordate în conformitate cu alte regulamente de minimis în limita plafonului de 200.000 euro (100.000 Euro pentru întreprinderile care efectuează transport rutier de mărfuri în contul terţilor sau contra cost) echivalent în lei.

(7) Pentru fuziunile şi/sau a achiziţiile ce modifică statutul controlului, în cazul depăşirii plafoanelor valorice prevăzute de art. 12 din Legea concurenţei nr. 21/1996 republicată, cu modificările şi completările ulterioare, acestea vor fi notificate Consiliului Concurenţei, punerea în aplicare a tranzacţiei de natura concentrării economice fiind posibilă doar după obţinerea unei decizii de autorizare din partea autorităţii de concurenţă.

(8) Aspectul poate viza şi tranzacţiile de divizare menţionate mai sus, în cazul în care activele şi/sau întreprinderea cu funcţionare deplină rezultate, depăşesc pragurile valorice prevăzute de Legea concurenţei.

(9) Ajutoarele de minimis nu se cumulează cu ajutoarele de stat acordate pentru aceleaşi costuri eligibile sau cu ajutoarele de stat acordate pentru aceeaşi măsură de finanţare prin capital de risc dacă un astfel de cumul ar depăşi intensitatea sau valoarea maximă relevantă a ajutorului stabilită pentru condiţiile specifice ale fiecărui caz de un regulament sau de o decizie de exceptare pe categorii adoptată de Comisie.

(10) Ajutoarele de minimis care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

1. nu se află în stare de dizolvare, reorganizare judiciară, lichidare, executare silită, închidere operațională, insolvență, faliment sau suspendare temporară a activității la momentul înscrierii și nu intră într-una din stările menționate pe toată perioada de implementare a programului;
2. nu au fost subiectul unei decizii a Comisiei Europene / AIMM /Consiliului Concurenței sau unui alt furnizor de ajutor de stat/ de minimis de recuperare a unui ajutor de stat/de minimis sau, în cazul în care au făcut obiectul unei astfel de decizii, aceasta a fost deja executată şi creanţa integral recuperată, cu dobânzile și penalităţile aferente;
3. Contractează un credit de investiții la banca parteneră, în condițiile băncii și ale prezentului program.
4. Menține sau suplimentează numărul de angajați existenți la data depunerii documentației de decont pentru o perioadă de minim 6 luni de la data efectivă a plății. Registrul salariaților din Revisal va fi depus la momentul decontului trebuie să conțină angajații activi, suspendați și încetați și trebuie emis în luna calendaristică în care se depune documentația de decont.

#### Activități eligibile în cadrul programului

**4.1** Sunt eligibile în cadrulProgramului societăţile care desfăşoară activităţi autorizate în condițiile prezentei proceduri de implementare, pe codurile CAEN aferente următoarelor diviziuni:

* 10 Industria alimentară;
* 11 Fabricarea băuturilor: eligibil doar codul CAEN 1107 – Producţia de băuturi răcoritoare nealcoolice; producţia de ape minerale şi alte ape înbuteliate;
* 13 Fabricarea produselor textile;
* 14 Fabricarea articolelor de îmbrăcăminte;
* 15 Tăbăcirea şi finisarea pieilor; fabricarea articolelor de voiaj şi marochinărie, harnaşamentelor şi încălţămintei; prepararea şi vopsirea blănurilor;
* 16 Prelucrarea lemnului, fabricarea produselor din lemn şi plută, cu excepţia mobilei; fabricarea articolelor din paie şi din alte materiale vegetale împletite;
* 17 Fabricarea hârtiei şi a produselor din hârtie;
* 1811 Tipărirea ziarelor;
* 1812 Alte activitati de tipărire n.c.a.;
* 20 Fabricarea substanțelor și produselor chimice cu excepția 2011, 2051, 2053, 2059.
* 21 Fabricarea produselor farmaceutice de bază și a preparatelor farmaceutice;
* 22 Fabricarea produselor din cauciuc şi mase plastice;
* 23 Fabricarea altor produse din minerale nemetalice;
* 24 Industria metalurgică;
* 25 Industria construcţiilor metalice şi a produselor din metal, exclusiv maşini utilaje şi instalaţii - cu excepţia societăţilor care desfăşoară activităţi pe codurile CAEN aferente grupei 254 Fabricarea armamentului şi muniţiei;
* 26 Fabricarea calculatoarelor şi a produselor electronice şi optice;
* 27 Fabricarea echipamentelor electrice;
* 28 Fabricarea de maşini, utilaje şi echipamente n.c.a.;
* 29 Fabricarea autovehiculelor de transport rutier, a remorcilor și semiremorcilor;
* 30 Fabricarea altor mijloace de transport cu excepția 3040;
* 31 Fabricarea de mobilă;
* 32 Alte activităţi industriale n.c.a.

**4.2** (1) Nu beneficiază de prevederile Programului societăţile care desfăşoară:

1. activităţi de pescuit şi acvacultură, acoperite de Regulamentul (UE) nr. 1379/2013[[3]](#footnote-3):
	* 031 - Pescuitul
	* 032 - Acvacultura
2. activităţi legate de producţia primară a produselor agricole aşa cum sunt enumerate în anexa 1 la Tratatul de instituire a Comunităţii Europene, cu excepţia produselor obţinute din pescuit şi acvacultură prevăzute în Regulamentul (UE) nr. 1379/2013 ;
3. activităţi de prelucrare si comercializare ale produselor agricole listate în anexa 1 la Tratatul de instituire a Comunităţii Europene, în următoarele cazuri:
	1. când valoarea ajutorului este stabilit pe baza preţului sau a cantităţii produselor de acest tip achiziţionate de la producătorii primari sau puse pe piaţă de operatorii economici respectivi;
	2. când ajutorul este condiţionat de a fi parţial sau integral transferat producătorilor primari (fermieri);
4. producție sau comercializare de armament, muniții, explozibili, tutun, alcool, substanțe aflate sub control național, plante, substanțe și preparate stupefiante și psihotrope;
5. producție sau comercializare de produse energetice definite potrivit Legii nr. 227/2015 privind Codul fiscal, cu modificările și completările ulterioare, activități de leasing

(2) Prin „prelucrarea produselor agricole” se înţelege orice operaţiune efectuată asupra unui produs agricol care are drept rezultat un produs care este tot un produs agricol, cu excepţia activităţilor desfăşurate în exploataţiile agricole, necesare în vederea pregătirii unui produs de origine animală sau vegetală pentru prima vânzare.

(3) Prin „comercializarea produselor agricole” se înţelege deţinerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piaţă, cu excepţia primei vânzări de către un producător primar către revânzători sau prelucrători şi a oricărei alte activităţi de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfăşoară în localuri distincte, rezervate acestei activităţi.

1. activităţi legate de export şi anume, ajutoarele legate direct de cantităţile exportate, de înfiintarea şi funcţionarea unei reţele de distribuţie sau pentru alte cheltuieli curente legate de activitatea de export;
2. ajutoarele condiţionate de utilizarea preferenţială a produselor naţionale faţă de produsele importate;
3. ajutoarele destinate agenților economici care activează în sectorul carbonifer, așa cum este definit în Regulamentul CE nr. 1.407/2002 privind ajutorul de stat pentru industria cărbunelui (CAEN Rev.2)
* 051 - Extracția cărbunelui superior
* 052 - Extracția cărbunelui inferior
* 061 - Extracția petrolului brut
* 062 - Extracția gazelor naturale
* 0721 - Extracția minereurilor de uraniu și toriu
* 0892 – Extracția turbei
* 091 - Activități de servicii anexe extracției petrolului brut și gazelor naturale
* 099 – Activități de servicii anexe pentru extracția mineralelor
1. ajutoarele pentru achiziţionarea vehiculelor de transport rutier de marfă acordate agenţilor economici care au ca obiect de activitate prestarea de servicii de transport rutier de marfă în contul terţilor sau contra cost.

(4) În cazul în care o întreprindere îşi desfăşoară activitatea atât într-unul din sectoarele exceptate (cele menţionate mai sus), cât şi în unul sau mai multe sectoare sau domenii de activitate incluse în domeniul de aplicare al prezentei scheme, prevederile acesteia se aplică ajutoarelor acordate pentru sectoarele neexceptate.

(5) Pentru a beneficia de prevederile schemei, întreprinderea în cauză trebuie să se asigure, prin mijloace corespunzătoare, precum separarea activităţilor sau o distincţie între costuri, că activităţile desfăşurate în sectoarele excluse din domeniul de aplicare nu beneficiază de ajutoare de minimis acordate în conformitate cu prezenta schemă.

(6) Nu pot beneficia de ajutor de minimis în cadrul Programului operatorii economici în situaţia în care există legături de rudenie, inclusiv soț-soție, până la gradul II inclusiv și afini până la gradul II inclusiv între structurile acţionariatului beneficiarului şi furnizorii acestuia sau atunci când ofertantul câştigător deţine pachetul majoritar de acţiuni în două firme participante pentru acelaşi tip de achiziţie în cadrul achiziţiilor realizate de solicitanţii privaţi ai fondurilor nerambursabile. Aplicantul va depune la prima cerere de rambursare o declaraţie în acest sens, ataşată dosarului de decont, conform legislaţiei în vigoare privind conflictul de interese.

***Notă referitoare la conflictul de interese:***

Legislaţie conexă: Legea nr 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare; Legea nr 477/2004 privind Codul de conduită a personalului contractual din instituţiile şi autorităţile publice; Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei şi Noul Cod Penal al României;

(7) Nu sunt eligibili beneficiarii și/sau acționarii/asociații/administratorii societăților care au comis/comit nereguli de ordin financiar sau acte de corupție stabilite prin hotărâri judecatorești definitive.

#### Schema de finanțare:

* 1. MEAT prin intermediul AIMM, administrează, gestionează şi derulează prezentul program direct sau prin intermediul organizaţiei/organizațiilor ori instituţiei/instituțiilor de drept privat, selectată/selectate printr-o procedură deschisă, trans
	2. parentă, nediscriminatorie, necondiționată și suficient promovată, şi asigură managementul financiar şi/sau tehnic al fondurilor alocate de la bugetul de stat, conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, care transpune în legislaţia naţională Recomandarea CE nr. 361 din data 6 mai 2003, publicată în Jurnalul Oficial al UE nr. L124 din data de 20 mai 2003.

**5.2** Între MEAT şi organizaţia/organizațiile ori instituţia/instituțiile de drept privat, selectată/selectate, denumită/denumite în continuare instituție/instituții parteneră/partenere, se încheie o convenţie de colaborare în baza căreia se derulează programul.

**5.3** Instituţia parteneră are calitatea de agenţie de implementare a ajutoarelor de minimis și poate acorda din surse proprii facilități de creditare pentru implementarea cererilor de finanțare.

**5.4** Prin program se finanțează cererile de finanțare în următoarele condiții:

Valoarea finanțării este de maxim 500.000 lei dar nu mai mult de 50% din valoarea cheltuielilor eligibile aferente unui credit de investiții contractat de la instituția de credit parteneră. Valoarea creditului de investiții solicitat prin program nu poate fi mai mică de 250.000 lei.

#### Investiții eligibile:

**6.1** Obiectul finanțării trebuie să se încadreze în una sau mai multe din următoarele categorii eligibile:

1. echipamente tehnologice sub forma activelor corporale din categoria mijloacelor fixe descrise în grupele 2.1, 2.2. și 2.3. din H.G. 2139/2004 pentru aprobarea Catalogului privind clasificarea și duratele normale de funcționare a mijloacelor fixe;
2. echipamente/tehnologii/soluții/sisteme specifice pentru eficientizarea energetică a activității pentru care solicită finanțare; Exemple de echipamente specifice pentru eficientizarea energetică: generatoare de energie, boilere industriale de înaltă eficiență, compresoare de aer, pompe, sisteme de ventilație, sisteme de încălzire/răcire, arzătoare industriale, schimbătoare de căldură industriale, surse neintreruptibile de energie UPS, cazane/centrale în condensare pe gaz,sisteme de cogenerare și trigenerare, sisteme de măsurare și monitorizare a utilităților, sisteme de panouri fotovoltaice, mini-eoliene, inclusiv lucrări de eficientizare energetică a spațiilor de producție aflate în proprietatea societății aplicante. Dovada tipului de proprietate a spațiilor de producție pentru care se solicită finanțarea de lucrări de eficientizare energetică, se va face la momentul înscrierii. Nu sunt considerate titlu de proprietate contracte de închiriere, comodat, sau orice altă formă de cedare a dreptului de folosință a spațiului de producție.
3. tehnologii / echipamente / sisteme / soluții / servicii, etc. de colectare, reciclare, reutilizare a deșeurilor industriale;
4. Site de prezentare a activității, magazin on-line, cheltuieli înregistrare domeniu fără hosting, cheltuieli de promovare a site-ului / magazinului on-line, soft/softuri necesar/necesare desfășurării activității, semnătură electronică, echipamente IT, tehnică de calcul tip PC, unitate centrală, server, monitor, imprimantă /copiator /multifuncțională, inclusiv sisteme portabile, licențe necesare desfășurării activității, telefoane smart, tablete.
5. autoutilitare și autovehicule cu destinație specială, cu excepția tuturor vehiculelor simbol G, conform Ordinului MLPTL 211/2003 cu modificările și completările ulterioare.
6. Două plăcuțe informative obligatorii, sub sancțiunea neacordării AFN, în valoare de minim 10 lei, dar nu mai mult de 500 de lei din valoarea cheltuielilor eligibile, care vor fi plasate astfel:

- una în interiorul spațiului de la locația de implementare a proiectului (indoor), în locul cu vizibilitatea cea mai bună pentru vizitatori (recepție, secretariat, loc de așteptare etc);

- una în exteriorul spațiului de la locația de implementare a proiectului (outdoor), în locul cu vizibilitatea cea mai bună pentru clienți, pe lângă spațiul unde se desfășoară activitatea (fațada stradală, intrare în clădire etc).

**6.2** Fiecare cheltuială efectuată trebuie să fie în legătură cu fluxul activităților/subactivităților care sunt necesare desfăşurării activităţii codului CAEN Rev 2 pentru care se solicită finanţare.

**6.3** Cheltuielile privind avizele sau alte taxe, inclusiv TVA, ambalarea, transportul echipamentelor/ utilajelor și punerea în funcțiune a utilajelor / echipamentelor nu sunt eligibile.

**6.4** Activele achiziţionate trebuie să fie noi și puse în funcțiune la locația implementării la momentul certificării acestora, iar pentru toate activele achiziționate pe program nu se aplică amortizarea accelerată prevăzută în Legea nr. 227/2015 privind Codul fiscal, cu modificările şi completările ulterioare.

**6.5** Nu se acordă ajutor financiar pentru activele achiziţionate în sistem de leasing, second-hand sau care fac obiectul unei duble finanțări.

**6.6** Solicitanții (întreprinderi) pot beneficia de finanţarea nerambursabilă obţinută în cadrul Programului o singură dată pe perioada 2023-2027.

**6.7** Beneficiarii sunt obligați să asigure în favoarea AIMM / instituției de credit activele corporale achiziționate prin Program împotriva tuturor riscurilor asigurabile, pe o perioadă de 4 ani (anul de implementare + 3 ani de monitorizare) și să cesioneze toate drepturile pe care le vor dobândi în temeiul asigurării către AIMM / instituția de credit, după caz. Această asigurare poate fi făcută și anual, cu obligativitatea trimiterii cătreAIMM / instituția de credit, după caz a unei copii după aceasta la momentul reînnoirii.

**6.8** O întreprindere nu poate avea în același timp calitatea de beneficiar și cea de furnizor pentru alte întreprinderi beneficiare de ajutor financiar nerambursabil, respectiv pentru elemente de cost (active/alte costuri de operare) achiziționate și decontate în cadrul programului.

**6.9** O persoană fizică nu poate avea calitatea de acționar / asociat / reprezentant legal într-o firmă furnizoare către firmele beneficiare de AFN în care deține calitatea de asociat/acționar/ reprezentant legal.

#### Mecanismul de acordare a sprijinului financiar

1. MEAT, în calitate de furnizor al Programului, va semna cu instituția/instituțiile de credit parteneră/partenere selectată/selectate în cadrul procesului de selecție, o convenție de colaborare în conformitate cu legislația schemelor de ajutor de minimis și prezentei proceduri de implementare;
2. MEAT împreună cu instituția/instituțiile de credit parteneră/partenere selectată/selectate vor asigura publicitatea programului;
3. Cererile de creditare și finanțare vor fi depuse de către aplicanți la sediul instituției de credit partenere, într-o perioadă de înscriere de 30 de zile, cu posibilitatea prelungirii pînă la epuizarea bugetului alocat măsurii de sprijin;
4. Banca va emite tuturor aplicanților înscriși un număr de înregistrare al cererii de creditare și finanțare care va conține data și coordonatele depunerii (ora, minutul, secunda depunerii) și va afișa într-un registru de înregistrare on-line, pe site-ul instituției, lista aplicanților în ordinea înscrierii, în timp real;
5. La finalul perioadei de înscriere, băncile partenere vor transmite către MEAT listele finale ale solicitanților ordonate conform principiului primul venit – primul servit pe fiecare bancă. În termen de 10 zile lucrătoare, MEAT va face publică pe site-ul instituției, lista finală și ordinea la finanțare a solicitanților în funcție de coordonatele depunerii și criteriilor de departajare din cadrul Anexei nr. 1 la prezenta procedură de implementare.
6. Banca va face o analiză a bancabilității aplicanților în ordinea la finanțare și în limita bugetului programului și va transmite către MEAT/AIMM, în termenele specificate în convenția de colaborare, documentele aplicanților aprobați la creditare, în vederea verificărilor administrative și de eligibilitate în cadrul programului de către MEAT/AIMM, însoțite de acordul de principiu al creditului bancar și al documentației specificate în convenția de colaborare;
7. MEAT/AIMM va verifica din punct de vedere administrativ și al eligibilității aplicanții admiși de principiu la creditare de către instituțiile de credit și va emite către acestea, notificarea de principiu la finanțare sau după caz notificarea privind respingerea solicitării;
8. Banca va încheia cu aplicanții acceptați la creditare și la finanțare contractul de credit și AFN în maxim 30 de zile de la primirea notificării de principiu la finanțare, sub sancțiunea respingerii în cazul nesemnării acestuia, și îl va transmite MEAT/AIMM în vederea semnării.
9. După efectuarea cheltuielilor aferente investiției, banca parteneră va transmite cu adresă oficială de înaintare decontul complet, însoțit de documentele aferente, către MEAT/AIMM în vederea verificării eligibilității acestuia.
10. Termenul maxim de implementare a proiectului este de 12 luni de la data semnării contractului de credit și AFN, dar nu mai târziu de 10 noiembrie 2024.
11. După verificarea decontului, MEAT/AIMM va face vizite de certificare la fața locului și/sau online și va emite acordul de plată a primei de capital către instituția de credit;
12. MEAT va transfera sumele aferente plății primelor de capital în contul distinct de tranzit deschis la banca parteneră pe numele AIMM.
13. Toate operațiunile aferente implementării proiectului vor fi realizate printr-un cont distinct deschis de beneficiar la una din băncile partenere, facturile emise de către furnizori fiind achitate doar cu acordul băncii.
14. Banca parteneră va acorda creditele din resurse proprii, conform procedurilor și normelor interne proprii, cu posibilitatea acordării unei perioade de grație de minimum 6 luni pentru rambursarea creditului, la solicitarea beneficiarului;

#### Verificarea şi selecţia beneficiarilor

**8.1** În scopul verificării documentelor administrative și de eligibilitate aferente aplicanților bancabili, în cadrul MEAT/AIMM se va constitui Unitatea de Implementare a Proiectului, denumită în continuare UIP.

Verificarea veridicității informațiilor înscrise în documente, a codului CAEN Rev 2 eligibil, inclusiv a legăturii activelor achiziționate cufluxul activităților/subactivităților care sunt necesare desfășurării activităților codului CAEN pentru care se solicită finanțare, a încadrării în categoria IMM, a declarațiilor asumate de aplicant, se realizează de către UIP din cadrul MEAT/AIMM și conduce la acceptarea sau la respingerea la finanțare.

**8.3** În cazul în care acestea sunt necesare, se pot solicita clarificări, aplicantului fiindu-i transmisă *Solicitare de clarificare* pe adresa de email specificată în cererea de finanțare. Răspunsurile la clarificări se transmit pe adresa de email a AIMM de care aparțin în 5 zile de la transmitere. Netransmiterea în termen a clarificărilor solicitate conduce la respingerea proiectului.

**8.4** În conformitate cu dispoziţiile Legii nr.554/2004 a contenciosului administrativ, în situaţia în care solicitantul se consideră vătămat într-un drept al său sau într-un interes legitim, acesta se poate adresa AIMM de care aparține, formulând o contestaţie, în termen de 5 zile calendaristice de la data transmiterii *actului administrativ* pentru neîndeplinirea condiţiilor din punct de vedere administrativ şi al eligibilităţii, veridicităţii şi conformităţii celor înscrise în documentele depuse.

**8.5** Contestaţia se formulează în scris şi va cuprinde:

* datele de identificare ale solicitantului;
* obiectul contestaţiei;
* motivele de fapt şi de drept pe care se întemeiază contestaţia;
* dovezile pe care se întemeiază;
* semnătura reprezentantului legal.

Contestația se poate formula în orice etapă de implementare (verificare, semnare acord de finanțare, depunere decont, certificare cheltuieli, efectuare plăți, monitorizare).

**8.6** Pentru soluţionarea contestaţiilor, se va constitui o Comisie de contestaţie din cadrul AIMM, formată din membri care nu au participat la procesul de verificare al formularului de înscriere pentru care s-a depus contestație.

**8.7** Termenul de soluţionare este de 10 zile lucrătoare de la data primirii contestaţiei. Comunicarea soluționării contestației se va face prin intermediul poștei electronice.

**8.9** În cazul în care AIMM constată că solicitanții admiși la finanțare nu semnează acordul de finanțare în termen de 30 de zile de la primirea deciziei de acceptare la finanțare, aceștia vor primi decizie de respingere la finanțare.

**8.10** Acordul de finanțare va fi reziliat și ajutorul financiar nerambursabil acordat, împreună cu dobânzile aferente, vor fi recuperate și în cazul în care obiectele/bunurile, fie ele mobile sau imobile finanțate în cadrul acordului nu sunt folosite conform scopului destinat, precum și în cazul în care acestea sunt vândute, închiriate sau înstrăinate, sub orice formă prevăzută de legislația în vigoare, sau se instituie asupra lor o forma de garanție reală în afara programului, oricând pe perioada de valabilitate a acordului de finanțare semnat de părți.

**8.11** Acordurile de finanțare în cadrul Programului se încheie pe o perioadă de maxim 5 ani, începând cu data intrării în vigoare a acestora.

**8.12** (1) În termen de maximum 12 luni de la momentul intrării în vigoare a acordului de finanțare, dar nu mai târziu de **10.11.2024**, beneficiarul are obligația efectuării cheltuielilor eligibile aferente investiției și depunerii formularului de decont (**Anexa X**), a cererii de eliberare a primei de investiții (**Anexa Z**) și a documentelor justificative care însoțesc formularul de decont, la instituția de credit parteneră, în caz contrar ajutorul nefiind acordat.

(2) Instituția de credit parteneră va transmite AIMM cu adresă oficială de înaintare documentația completă însoțită de documentele aferente, către MEAT/AIMM în vederea verificării eligibilității acestuia.

(3) AIMM poate solicita clarificări prin poștă electronică.

**8.13** În situaţia neefectuării cheltuielilor, sau în cazul în care cheltuielile nu corespund cu elementele de cost acceptate la finanțare în anexa la acordul de finanțare (**Anexa Y**), beneficiarul nu primeşte finanţare pentru acestea.

**8.14** În sensul prezentei măsuri se consideră că:

* valoarea eligibilă decontată este alcătuită din valoarea totală aprobată la decont fără TVA.
* beneficiarii au voie să schimbe la decont caracteristicile echipamentelor/utilajelor cu caracteristici mai performante, dar cu păstrarea denumirii și cel putin operațiilor pe care le efectua echipamentul inițial:
* după semnarea acordului de finanțare și pînă la momentul depunerii documentației de decont, la propunerea băncii și cu acordul AIMM, beneficiarii pot schimba elementele de cost aprobate, o singură dată și cu încadrarea în bugetul aferent fiecărui element de cost aprobat inițial.
* beneficiarul poate schimba locația implementării proiectului numai cu notificarea AIMM de care aparține.

**8.15** Cheltuielile eligibile aferente investiției vor fi certificate prin vizita la faţa locului sau on-line a reprezentanţilor AIMM/MEAT. Reprezentanţii AIMM / MEAT vor face verificări la faţa locului sau on-line, consemnând cele constatate într-un proces-verbal care va cuprinde inclusiv seriile / numerele de inventar aferente mijloacelor fixe achiziționate, contrasemnat de beneficiar, întocmit în două exemplare, câte unul pentru fiecare parte.

**8.16** În situaţia în care, la momentul certificării, se constată că nu mai sunt îndeplinite condițiile prezentei proceduri de implementare, neefectuarea cheltuielilor aprobate, sau în cazul în care cheltuielile nu corespund cu elementele de cost aprobate prin anexa la acordul de finanțare (**Anexa Y**), sau faptul că echipamentele certificate nu sunt noi şi puse în funcţiune, după caz, beneficiarul nu primeşte finanţare pentru acestea;

**8.17** Plata acordurilor de finanțare se va face conform Convenției de colaborare încheiată de minister cu instituția de credit parteneră. Ajutorul de minimis se va acorda beneficiarilor din contul de tranzit deschis de către instituția parteneră pentru gestionarea Programului, prin unitățile teritoriale ale acesteia, după primirea de către instituția parteneră a acordului de plată a ajutorului de minimis din partea AIMM.

**8.18 (1)** Virarea efectivă a sumei care constituie ajutor de stat către beneficiar, se face după primirea de către instituţia parteneră a acordului de plată, în contul deschis la instituția parteneră.

(2) Ajutorul de minimis sub formă de primă de capital va fi eliberat beneficiarilor care au efectuat cheltuielile eligibile aferente investiției, în conformitate cu acordul de finanțare semnat între părți (**Anexa X**) și va diminua creditul pentru investiții conform contractului de credit cu instituția de credit parteneră.

**8.19** Cheltuielile efectuate, inclusiv facturile emise înaintea intrării în vigoare a acordului de finanțare,nu sunt eligibile

**8.20** Pentru plățile efectuate în valută, conversia se face utilizându-se cursul de schimb BNR de la data publicării în Monitorul Oficial al României a ordinului de ministru pentru aprobarea prezentei proceduri de implementare.

**8.21** Toate termenele prevăzute în prezenta procedură se calculează conform Codului de procedură civilă.

**8.22 (1)** Decontarea se face într-o singură tranșă, conform mecanismului decontării cererilor de eliberare a primei de investiții pentru care s-a făcut dovada achitării integrale a cheltuielilor eligibile.

**(2)** Mecanismul decontării cererilor de eliberare a primei de capital este următorul:

* După primirea facturilor și efectuarea integrală a plăților, beneficiarul depune formularul de decont, cererea de eliberare a primei de investiții și documentele justificative aferente acesteia, conform **anexei Z**.
* AIMM efectuează verificarea documentelor și programează vizita de certificare a cheltuielilor. După efectuarea certificărilor și întocmirea procesului verbal de certificare, AIMM transmite acordul de plată către banca parteneră. MEAT va transfera sumele aferente plății primelor de capital în contul distinct de tranzit deschis la banca parteneră pe numele AIMM, în vederea diminuării și/sau reeșalonării creditului de investiții.

#### Monitorizarea şi controlul beneficiarilor Programului şi recuperarea ajutorului de minimis

**9.1** Banca are responsabilitatea integrală a monitorizării creditelor de investiții acordate pe durata implementării Programului și a perioadei de contract cu beneficiarul de credit.

**9.2** MEAT are responsabilitatea integrală a monitorizării portofoliului de ajutoare de minimis/beneficiari, a obligațiilor ce decurg din acordul de finanțare pe întreaga durată a Programului.

**9.3** Monitorizarea și controlul beneficiarilor Programului se va face de către UIP din cadrul AIMM/MAT, începând cu data virării în contul de tranzit deschis la banca parteneră a sumelor aferente acordării primelor de capital, pe întreaga perioadă de valabilitate a acordului de finanțare.

**9.4** (1) Reprezentanţii MEAT/AIMM au dreptul să verifice anunţat/inopinat, on-line sau la sediul operatorilor economici veridicitatea şi conformitatea declaraţiilor, activităţilor şi cheltuielilor făcute în cadrul programului.

**(2)** Beneficiarul trebuie să accepte şi să faciliteze controlul reprezentantului MEAT/AIMM asupra utilizării ajutorului de minimis acordat prin proiect. În caz contrar, se dispune recuperarea ajutorului de minimis.

**9.5** În cazul în care, în urma controalelor efectuate de reprezentanții MEAT/AIMM sau la sesizarea organelor de control abilitate ale statului, se constată că beneficiarii au făcut declarații incomplete/nereale și/sau neconforme cu realitatea pentru a obține ajutorul de minimis, sau se constată că nu mai sunt îndeplinite condițiile prevăzute în acordul de finanțare (**Anexa X**) sau în legislația schemei de ajutor, UIP din cadrul AIMM va propune recuperarea totală a ajutorului acordat și va anunța MEAT că a fost declanșată recuperarea ajutorului de minimis împreună cu dobânzile aferente.

**9.6** **(1)** Recuperarea ajutorului de minimis se va efectua conform prevederilor Ordonanței de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată prin Legea nr. 20/2015, cu modificările și completările ulterioare și ale Ordinului nr. 1238/2017 privind aprobarea Normelor metodologice pentru aplicarea de către MAT a prevederilor art. 25 din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, publicat în Monitorul Oficial Partea I nr. 793 din 06 octombrie 2017.

**(2)** Ajutorul care trebuie recuperat include și dobânda aferentă, datorată de la data platății de către banca parteneră până la data recuperării acestuia. Rata dobânzii aplicabile este cea stabilită prin Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE, publicat în Jurnalul Oficial al Uniunii Europene L 140/ 30.04.2004, cu modificările și completările ulterioare, precum și cu respectarea prevederilor Regulamentului (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene, publicat în Jurnalul Oficial al Uniunii Europene L 248/ 24.09.2015.

**9.7** UIP va monitoriza menținerea sau după caz suplimentarea locurilor de muncă în termenele specificate de către prezenta procedură de implementare; În situația în care, pe perioada contractuală, beneficiarul ajunge în situația de închidere operațională, faliment, reorganizare judiciară, dizolvare sau insolvență se va proceda la recuperarea ajutorului acordat prin Program.

**9.8** Nerespectarea de către beneficiar a prevederilor actualei proceduri, precum și a prevederilor acordului de finanțare conduce la recuperarea ajutorului acordat, împreună cu dobânzile aferente.

**9.9** Identificarea, de către alte instituții abilitate sau de către organele de urmărire penală, oricând pe perioada contractuală, a unor fapte incriminate de Codul Penal sau de alte Legi speciale săvârșite de societăți, reprezentanți legali, acționari / asociați / administratori în legătură cu obținerea sau utilizarea frauduloasă a fondurilor europene și/sau publice, conduce la respingerea cererii de finanțare sau, după caz, recuperarea ajutorului acordat, împreună cu dobânzile aferente.

#### Prevederi referitoare la raportarea și monitorizarea ajutoarelor de minimis

**10**.1 Prezenta procedură va fi publicată integral pe site-ul ministerului și, în termen de 15 zile de la data publicării în Monitorul Oficial al României a Ordinului de ministru pentru aprobare, se va transmite spre informare Consiliului Concurenței, în conformitate cu art. 17 din O.U.G. nr. 77/2014, cu modificările și completările ulterioare.

**10**.2 Raportarea și monitorizarea ajutoarelor acordate în baza prezentei scheme se face în conformitate cu legislația comunitară și cu prevederile Regulamentului privind procedurile de monitorizare a ajutoarelor de stat, pus în aplicare prin Ordinul Președintelui Consiliului Concurenței nr. 411, publicat în Monitorul Oficial al României, Partea I, nr. 422 din data de 02.05.2022.

**10**.3 Furnizorul de ajutor de minimis păstrează evidența detaliată a ajutoarelor acordate în baza prezentei scheme pe o durată de 10 ani de la data la care ultima alocare specifică a fost acordată în baza prezentei scheme. Această evidență trebuie să conțină toate informațiile necesare pentru a demonstra respectarea condițiilor impuse de legislația comunitară în domeniul ajutorului de minimis.

**10.3.1.** Furnizorul de ajutor de minimis are obligația de a supraveghea permanent ajutoarele acordate, aflate în derulare, și de a dispune măsurile care se impun în cazul încălcării condițiilor impuse prin prezenta schemă sau prin legislația națională sau europeană aplicabilă la momentul respectiv.

**10.3.2.** Furnizorul de ajutor de minimis are obligația de a transmite Consiliului Concurenței, în formatul și în termenul prevăzut de Regulamentul privind procedurile de monitorizare a ajutoarelor de stat[[4]](#footnote-4), toate datele și informațiile necesare pentru monitorizarea ajutoarelor de stat la nivel național.

**10.3.3.** În cazul în care există îndoieli serioase cu privire la datele transmise de către Furnizorul de ajutor de minimis, Consiliul Concurenței poate să solicite date și informații suplimentare și, după caz, să facă verificări la fața locului.

**10.4** Pe baza unei cereri scrise, Furnizorul de ajutor de minimis va transmite Comisiei Europene, prin intermediul Consiliului Concurenței, în 20 de zile lucrătoare sau în termenul fixat în cerere, toate informațiile pe care Comisia Europeană le consideră necesare pentru evaluarea respectării condițiilor acestei scheme de ajutor de minimis.

**10.5** AIMM va acorda un ajutor de minimis după ce va verifica, pe baza declarației pe propria răspundere a operatorului economic, că este respectată regula cumulului, precum și faptul că suma totală a ajutoarelor de minimis primite pe parcursul unei perioade de 3 ani fiscali, inclusiv anul fiscal în curs, fie din surse ale statului sau ale autorităților locale, fie din surse comunitare, însumată cu cuantumul ajutorului de minimis solicitat în cadrul prezentei scheme nu depășește la nivelul întreprinderii unice, pragul de 200.000 euro, echivalentul în lei, respectiv 100.000 Euro pentru beneficiarii care desfășoară activități de transport de mărfuri.

**10.6** Furnizorul de ajutor de minimis va realiza și menține o evidență a ajutoarelor acordate în baza Programului, astfel încât să fie posibilă identificarea valorii, momentului acordării, modalității de acordare, provenienței finanțării, duratei și metodei de calcul al ajutoarelor acordate. Această evidență va fi păstrată la Furnizorul de ajutor de minimis timp de 10 ani de la data ultimei alocări în cadrul Programului.

[1](##)**0.7** Operatorii economici beneficiari de ajutor în cadrul Programului vor ține o evidență specifică a ajutoarelor primite conform prezentei scheme, a altor scheme de minimis și a altor ajutoare de stat. Aceștia sunt obligați să arhiveze evidența specifică și să o păstreze o perioadă de 10 ani.

10**.8** Monitorizarea acestei scheme de ajutor, conform Regulamentului Consiliului Concurenței privind procedurile de monitorizare a ajutorului de stat pus în aplicare prin Ordinul Președintelui Consiliului Concurenței nr.411, publicat în Monitorul Oficial al României, Partea I, nr. 422 din data de 2.05.2022, revine furnizorului de ajutor de minimis, care va transmite Consiliului Concurenței informațiile necesare în vederea întocmirii inventarului ajutoarelor de stat și a registrului ajutoarelor de stat/minimis.

**10.9** Pentru a crea posibilitatea verificării ex-ante a eligibilității potențialilor beneficiari ai măsurilor de ajutor, în conformitate cu prevederile art. 29 din Regulamentul privind Registrul ajutoarelor de stat, pus în aplicare prin Ordinul președintelui Consiliului Concurenței nr. 437/2016, Ministerul Antreprenoriatului și Turismului, în calitate de furnizor al măsurii de minimis are obligația încărcării în Registrul general al ajutoarelor de stat acordate în România (RegAS) a prezentei scheme, în termen de 5 zile lucrătoare de la data intrării în vigoare a acesteia.

**10.10** Acordurile, plățile, obligațiile de recuperare a ajutoarelor și rambursarea efectivă a respectivelor obligații, aferente acestei măsuri, se vor încărca în RegAS în termen de 7 zile lucrătoare de la data semnării acordului de finanțare, respectiv de la data instituirii plăților, a obligațiilor de recuperare a ajutoarelor sau a rambursării efective a respectivelor obligații.

####  Publicitatea programului

**11.1** MEAT și banca parteneră vor avea responsabilitatea derulării activităților de promovare a Programului, precum și a rezultatelor obținute în urma implementării acestuia. Pachetul minim de promovare poate conține:

- 1 eveniment de presă pentru lansarea Programului și cheltuielile aferente organizării;

- diseminarea informațiilor cu privire la etapele de implementare a programului

- 1 eveniment de presă pentru închiderea Programului, prezentarea indicatorilor atinși și a modelului de bună-practică în implementarea de scheme de ajutor.

- campanie publicitară presă și online.

**11.2** (1)Beneficiarii au obligația, pe întreaga perioadă de monitorizare a Programului, începând cu data plății, de a afișa și de a menține la loc vizibil cele două plăcuțe informative, cheltuieli eligibile obligatorii în cadrul programului, cu privire la Programul Start –up Nation România. Cele două plăcuțe informative vor fi plasate astfel:

- una în interiorul spațiului de la locația de implementare a proiectului (indoor), în locul cu vizibilitatea cea mai bună pentru vizitatori (recepție, secretariat, loc de așteptare etc);

- una în exteriorul spațiului de la locația de implementare a proiectului (outdoor), în locul cu vizibilitatea cea mai bună pentru clienți pe lângă spațiul unde se desfășoară activitatea (fațada stradală, intrare în clădire etc).

(2) Dimensiunea, conținutul și modelul plăcuței informative sunt obligatorii, în conformitate cu specificațiile ce vor fi postate pe site-ul ministerului.

####  Confidenţialitate

**13.1.** Documentele justificative depuse de către solicitanţi în cadrul Programului sunt confidenţiale, membrii MEAT/AIMM şi UIP având obligaţia de a nu dezvălui informaţii menţionate în acestea către terţe persoane, cu excepţia cazului în care informaţiile sunt furnizate organelor abilitate ale statului în exercitarea atribuţiilor ce le revin.

**13.2.** MEAT – prin direcția de specialitate şi AIMM sunt autorizate să publice, în orice formă şi mediu, incluzând internetul, informaţiile referitoare la numele beneficiarului, CUI, activitatea pentru care a primit finanțare, suma şi/sau scopul ajutorului de minimis acordat, aşezarea geografică a proiectului (localitatea şi judeţul).

####  Precizări

Prezenta procedură se aprobă prin Ordin al Ministrului şi va fi publicată în Monitorul Oficial al României.

1. A se vedea Decizia CJUE în cauza C-608/19, pronunțată la 28.10.2020 - „Trimitere preliminară – Ajutoare de stat – Regulamentul (UE) nr. 1407/2013 – Articolul 3 – Ajutor de minimis – Articolul 6 – Monitorizare – Întreprinderi care depășesc plafonul de minimis din cauza cumulului cu ajutoare obținute anterior – Posibilitatea de a alege între reducerea unui ajutor anterior sau renunțarea la acesta pentru a respecta plafonul de minimis”, accesibilă la adresa web: https://curia.europa.eu/juris/document/document.jsf?text=&docid=233007&pageIndex=0&doclang=RO&mode=lst&dir=&occ=first&part=1&cid=2603115 [↑](#footnote-ref-1)
2. REGULAMENTUL (UE) NR. 360/2012 AL COMISIEI din 25 aprilie 2012 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general (art 2 alin 2 – “Valoarea totală a ajutoarelor de minimis acordate unei întreprinderi care prestează servicii de interes economic general nu depăşeşte 500 000 EUR pentru o perioadă de trei ani fiscali”). [↑](#footnote-ref-2)
3. Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului [↑](#footnote-ref-3)
4. Regulamentul privind procedurile de monitorizare a ajutoarelor de stat pus în aplicare prin Ordinul Preşedintelui Consiliului Concurenţei nr. 175, publicat în Monitorul Oficial al României, Partea I, nr. 436 din data de 28.06.2007 [↑](#footnote-ref-4)